Leo Arnaud

Leo Arnaud (oik. Noël Léon Marius Arnaud, 24. heinäkuuta 1904 Lyon, Ranska – 26. huhtikuuta 1991 Pohjois-Carolina, Yhdysvallat) oli Ranskassa syntynyt, Yhdysvalloissa uransa tehnyt säveltäjä ja kapellimestari. Hänet tunnetaan parhaiten kappaleestaan "Bugler's Dream", jota yhdysvaltalaiset televisioyhtiöt ovat vuosikymmeniä käyttäneet olympialaisten kisalähetysten tunnusmusiikkina.

Arnaud opiskeli musiikkia Ranskassa muun muassa Maurice Ravelin johdolla ja lähti 1930-luvulla siirtolaiseksi Yhdysvaltoihin. Hän pääsi elokuvamusiikin tekijäksi Hollywoodin Metro-Goldwyn-Mayer-yhtiölle ja toimi muutenkin aktiivisesti Los Angelesin musiikkielämässä, muun muassa Hollywood String Orchestran kapellimestarina. Hän teki musiikkia kymmeniin MGM-elokuviin 1930-luvulta 1970-luvulle, useimmiten orkestroijan mutta toisinaan myös säveltäjän roolissa.

Lähteet

Ranskalaiset säveltäjät
Vuonna 1904 syntyneet
Vuonna 1991 kuolleet
Yhdysvaltalaiset kapellimestarit
Yhdysvaltalaiset säveltäjät
Ranskalaiset kapellimestarit
Yhdysvaltalaiset elokuvasäveltäjät